|  |
| --- |
|  **Свети Атанасиј** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Прилепско |
| **Парохија** | Плетварско-беловодичка |
| Местоположба |
|  |
| **Координати** | 41°26′34.5″N 21°43′49.9″E﻿ / ﻿41.442917° СГШ; 21.730528° ИГД﻿ / 41.442917; 21.730528Координати: 41°26′34.5″N 21°43′49.9″E﻿ / ﻿41.442917° СГШ; 21.730528° ИГД﻿ / 41.442917; 21.730528 |
| **Место** | Никодин |
|  **Општина** | Прилеп |
|  **Држава** | Македонија |
| Општи податоци |
| **Покровител** | Атанасиј Александриски |
|  **Завршено** | 1935 |
| Архитектонски опис |
|

**Свети Атанасиј** — црква во селото Никодин. Сместена е на самото сретсело.

Историја
--------

Црквата била изградена во 1935 година врз темели на постара црква, а била живописана во 1943 година.

Архитектура
-----------

Градбата на црквата претставува полукружно засводен еднокорабен храм со полукружна апсида на источната страна која содржи четири слепи ниши. Поделена е на два дела, од кои западниот е понизок и во него е сместен влезниот простор, додека источниот е повисок и во него е сместен главниот молитвен простор. Главниот влез е сместен на западната страна и води кон претсобјето, а црквата има и спореден влез на јужната страна кој води директно до моливениот простор. Над обата влеза има ниша со фреска на кој е претставен Атанасиј Александриски. Влезниот простор содржи неколку отвори од надворешната страна по западниот и јужниот ѕид, како и два правоаголни прозорци покриени со решетки на јужната страна. Главниот дел содржи три монофори на јужната и две на северната страна.

Дворот на црквата е ограден со камена ограда со две порти. Оградата од обете страни е варосана во бела боја. Од нејзината внатрешна страна, спроти западната страна на црквата има три ниши со фрески на Света Петка, Богородица со Исус и Исус. Во дворот на црквата се сместени камбанаријата и помошен објект. Камбанаријата се наоѓа во северозападниот агол од дворот. Таа има квадратна основа и се издига над оградата. Нејзиниот долен дел е варосан во бела боја, додека горниот дел е отворен од сите страни.

Галерија
--------

* Јужната страна на цркватаЈужната страна на црквата
* Северната страна на цркватаСеверната страна на црквата
* Апсидата на цркватаАпсидата на црквата
* Главниот влезГлавниот влез
* Споредниот влезСпоредниот влез
* Ниша со фреска на Света ПеткаНиша со фреска на Света Петка
* Ниша со фреска на Богородица со ИсусНиша со фреска на Богородица со Исус
* Ниша со фреска на ИсусНиша со фреска на Исус
* Камбанаријата на цркватажКамбанаријата на цркватаж
* Помошниот објект во дворот на цркватаПомошниот објект во дворот на црквата

Поврзано
--------

* Никодин
* Преспанско-пелагониска епархија
* Прилепско архијерејско намесништво
* Плетварско-беловодичка парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 20. ISBN 978-608-65143-2-7.
2. 1 2  „Црква „Св. Атанасиј", село Никодин". *OldPrilep*. 10 декември 2011.

Надворешни врски
----------------

* Црква „Св. Атанасиј" - Никодин на Ризницата ?